

MINISTRIA E BUJQËSISË DHE ZHVILLIMIT RURAL

SEKRETARI I PËRGJITHSHËM

04 Korrik 2018

KËRKESË PËR SHPREHJE INTERESI

(SHËRBIME KONSULENCE)

SHQIPËRI

PROJEKTI I BURIMEVE UJORE DHE UJITJES

Titulli i Detyrës

“Shërbimet e Projektimit, Supervizionit dhe Vlersimi Mjedisor për punimet e rehabilitimit të Skemës së Ujitjes me rezervuarët Janjar dhe Mursi”

(Nr. Ref. WRIP/1/CS/001)

(sipas Planit të Prokurimit)

**Nr. i identifikimit të Projektit: ID No.: P121186**

**Huaja IBRD: No.: 8817 - AL**

Kjo Kërkesë për Shprehje Interesi është në vazhdim të njoftimit të përgjithshëm për këtë projekt që është publikuar në *Development Business* online më 25 Maj 2010 dhe njoftimit të pëgjithshëm të përditësuar, publikuar më 20 Dhjetor 2012, me numër Reference DB No.WB5260-12/12.

Qeveria e Shqipërisë ka marrë financim shtesë nga Banka Botërore në shumën ekuivalente 23 milion EUR kundrejt kostos së Projektit te Burimeve Ujore dhe Ujitjes dhe synon të aplikojë pjesë të kësaj shume për Shërbime Konsulence.

Shërbimet e Konsulencës (“*Shërbimet*”) për “*Shërbimet e Projektimit, Supervizionit dhe Vlersimi Mjedisor për punimet e rehabilitimit të Skemës së Ujitjes me rezervuarët Janjar dhe Mursi*”(Nr. Ref. WRIP/1/CS/001) përfshijnë Projektimin, Mbikqyrjen e Kontratës së Punimeve Civile për “*Rehabilitimin e skemës së Ujitjes me rezervurarët Janjar dhe Mursi, Bashkia Konispol*” dhe hartimin e Planeve të Menaxhimit Mjedisor dhe Social (PMMS).

*Qëllimi Kryesor i kësaj Detyre*

Ministria e Bujqësisë dhe Zhvillimit Rural (MBZHR) kërkon Shërbime Konsulence të një kompanie/firme të kualifikuar me objektiv të asistojë MBZHR (*“Klienti”*) me Projektimin, Mbikqyrjen e Punimeve të Ndërtimit dhe hartimin e Planeve të Menaxhimit Mjedisor e Social për “*Rehabilitimin e skemës së Ujitjes me rezervuarët Janjar dhe Mursi, Bashkia Konispol*”, duke përfshirë edhe rishikimin e projekteve të zbatimit të një pjesë të skemës ujitëse të hartuara nga një konsulent i mëparshëm. Skema ujitëse e përfshirë në projekt ka një sipërfaqe prej rreth 5000ha, 100km kanale ujitës dhe 2 diga, atë të Mursisë dhe Janjarit. Skema ujitëse e Mursisë me rreth 2000ha ka qenë pjesë e studimeve të mëparshme dhe për të janë hartuar dhe projekte zbatimi.

Standardet e përdorura nga Konsulenti duhet të jenë në përputhje me standardet e aplikuara në procedurat me financim të Bankës Botërore dhe konform ligjeve të shtetit shqiptar në fuqi.

*Detyrat Specifike*

Pritet që Konsulenti do të ndërmarrë detyrat, që përmban kjo kontratë në faza dhe brenda kohëzgjatjes së kontratës, sic specifikohet në Termat përkatëse të Referencës (TRs). Duke asistuar Klientin për përfundimin e kënaqshëm të Punimeve Civile, Konsulenti do të ofrojë shërbime të plota të Projektimit, Mbikqyrjes dhe hartimin e PMMS të ndara në faza si vijon:

1. Studim Fesibiliteti: hartim studim fesibiliteti për opsionet e rehabilitimit të skemës ujitëse bazuar në studimet e fesibilitetit të mëparshëm dhe në konsultimet publike duke përshirë një vlersim për punimet në infrastrukturën e ujitjes, kullimit dhe të 2 digave pjesë të skemës;
2. Raport mbi sigurinë e digave dhe punimet rehabilituese: hartim i raportit për sigurinë e digave dhe punimeve rehabilituese për digat Janjar dhe Mursi.
3. Projekte Zbatimi: hartimi i projekteve të zbatimit për infrastrukturën ujitëse, kulluese dhe digat Janjar e Mursi. Rishikimi i projekteve të zbatimit të hartuara nga konsulenti i mëparshëm për skemën me rezervuarin e Mursisë;
4. Studimi për PMMS: hartimi i Planeve të Menaxhimit Mjedisor e Social për punimet rehabilituese të skemës ujitëse me rezervuarët Janjar dhe Mursi;
5. Shërbimi i Mbikqyrjes së Punimeve: mbikqyrja e punimeve të ndërtimit si dhe kontrolli i tyre mbas përfundimit të Periudhës së Defekteve.

*Kualifikimet kryesore*

Shërbimet e Projektimit, Mbikqyrjes dhe hartimit të PMMS do të ofrohen nga një Kompani Konsulente ose një Joint Venture e përberë nga ekspertë Ndërkombëtarë ose Lokalë. Konsulentët e interesuar duhet të kenë eksperience të gjërë në Projektimin, Mbikqyrjen e punimeve të ndërtimit dhe kryerjen e PMMS-ve dhe të jenë plotësisht familjarë me politikat e Bankës Botërore për Mbrojtjen, si dhe me udhëzime dhe procedura të tjera të ngjashme. Konsulentët duhet të ofrojnë dëshmi për eksperiencat në Projektimin dhe Mbikqyrjen e sistemeve të Ujitjes dhe projekte të sigurisë së digave, përfshirë edhe ato në rajon. Eksperienca e mëparshme me projekte të Bankës Botërore është e dëshirueshme.

*Afati Kohor*

Parashikohet që periudha e zbatimit për shërbimet e kërkuara të Projektimit, Mbikqyrjes dhe Studimit Mjedisor do të jetë 18 (tetëmbëdhjetë) muaj me një hapësirë kohore të ndërmjetme 4 (katër) mujore, afat ky që përkon me përfundimin e shërbimit të projektimit dhe vlersimin mjedisor paraprak deri në lidhjen e kontratës me firmën ndërtuese. Kërkohet, gjithashtu, që Konsulenti të jetë në dispozicion herë pas here gjatë Periudhës së Përgjegjësisë për Defektet (PPD), që do të jetë 12 muaj pas përfundimit të zbatimit të Punimeve Civile.

Ministria e Bujqësisë dhe Zhvillimit Rural (MBZHR) fton firmat Konsulente të pranueshme (“Konsulentët”) të paraqesin interesimin e tyre në ofrimin e shërbimeve. Konsulentët e Interesuar duhet të japin informacion, që demonstron që ata janë të kualifikuar të kryejnë shërbimet e kërkuara (*Dokumente që tregojnë statusin Ligjor të Konsulentit, biznesi kryesor dhe vitet në biznes; Organizimi i Konsulentit: teknik dhe menaxherial dhe kapacitetet e tij; Përshtatshmëria për detyrën: eksperiencë e gjërë në Projektim, Mbikqyrjen e Ndërtimeve dhe hartimin e PMMS-ve; Përshkrimi i kontratave të ngjashme, edhe në rajon: Projektim, Mbikqyrje, PMMS i projekteve të sistemeve të Ujitjes dhe sigurisë së digave: të listohen emrat e projekteve, vlera e kontratës, koha e zbatimit dhe burimi i financimit; Eksperience në kushte të ngjashme, disponueshmëri e aftësive të përshtatëshme përmes stafit, familiaritet me politikat e Bankës Botërore, broshura, etj.).*

Konsulentet mund të bashkohen me firma të tjera në formën e një Joint Venture ose Nën-konsulence për të shtuar kualifikimet e tyre.

Kriteret e shortlistimit janë:

* Biznesi kryesor i Konsulentit, organizimi dhe kapacitetet e tij (në rast të JV biznesi kryesor i Kompanisë Drejtuese dhe bashkëpunëtoreve të saj si dhe organizimi dhe kapacitetet e tyre);
* Përshtatshmëria për detyrën: eksperiencë e gjëre në Projektim, Mbikqyrje, hartim PMMS;
* Eksperiencë specifike në Projektim, Mbikqyrje, hartim PMMS në sistemet e Ujitjes dhe sigurisë së digave;
* Eksperiencë në projekte të ngjashme në rajon dhe familjaritet me politikat e Bankës Botërore;

Vëmendja e Konsulentëve të interesuar tërhiqet në paragrafin 1.9 të Udhëzuesit të Bankës Botërore: *Përzgjedhja dhe Punësimi i Konsulentëve nën kreditë dhe Grantet e IBRD dhe IDA nga Huamarrësit e Bankës Botërore* (Udhëzuesit për Konsulentët) – Janar 2011, duke përcaktuar politikën e Bankës Botërore për konfliktin e interesit.

Një firmë Konsulente do të përzgjidhet në përputhje me procedurat e vendosura në *Udhëzuesit* e Bankës Botërore: *Përzgjedhja dhe Punësimi i Konsulentëve nga Huamarrësit e Bankës Botërore* (Janar 2011), bazuar në metodën e përzgjedhjes “Kualifikimet e Konsulentit” (CQS).

Konsulentët e interesuar mund të marrin informacion të mëtejshëm lidhur me Termat e Referencës në website të MBZHR: [www.bujqesia.gov.al](http://www.bujqesia.gov.al) ose në adresën e mëposhtëme gjatë orarit zyrtar *08:00 am* - *16:30* (nga e Hëna deri të Enjte) dhe *08:00 am – 14:00* të Premten (ora Lokale):

Z. Andi Vila

Menaxher i Përkohshëm

Projekti i Burimeve Ujore dhe Ujitjes

Ministria e Bujqësisë dhe Zhvillimit Rural

Adresa: Blv. "Dëshmorët e Kombit", Nr. 2, kp. 1001

Tiranë, Shqipëri

Tel: + 355 4 2226243 – 75129; E-mail: projekti.wrip@bujqesia.gov.al

Shprehjet e Interesit duhet të dorëzohen në adresën e mëposhtëme jo më vonë se data 3 Gusht 2018 (e Premte), ora 12:00 (ora Lokale):

Ministria e Bujqësisë dhe Zhvillimit Rural (zyra e Protokollit)

Adresa: Blv. "Dëshmorët e Kombit", Nr. 2, kp. 1001

Tiranë, Shqipëri

Në vëmendje të: Znj. Aurora Alimadhi

 Sekretar i Përgjithshëm